Document ID: 32001R0704

Komission asetus (EY) N:o 704/2001,
annettu 6 päivänä huhtikuuta 2001,
hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun neuvoston asetuksen (EY) N:o 1221/97 soveltamista koskevista yksityiskohtaisista säännöistä annetun asetuksen (EY) N:o 2300/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä 25 päivänä kesäkuuta 1997 annetun neuvoston asetuksen (EY) N:o 1221/97(1), sellaisena kuin se on muutettuna asetuksella (EY) N:o 2070/98(2), ja erityisesti sen 5 artiklan,
sekä katsoo seuraavaa:
(1) Komission asetuksessa (EY) N:o 2300/97(3), sellaisena kuin se on viimeksi muutettuna asetuksella (EY) N:o 1438/2000(4), säädetään tarpeelliset säännökset hunajan tuotannon ja kaupan pitämisen parantamiseen tähtäävien toimien soveltamisesta.
(2) Neuvostolle ja Euroopan parlamentille hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun neuvoston asetuksen (EY) N:o 1221/97 soveltamisesta tehdyn komission kertomuksen(5) päätelmien mukaan on luotava yksinkertaistettu hallintojärjestelmä, jossa jäsenvaltiot voivat ilmoittaa vuosittain ainoastaan edellisen vuoden ohjelmiin mahdollisesti tehdyistä muutoksista ja mukautuksista.
(3) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2300/97 2 artiklan 1 kohta seuraavasti: "1. Jäsenvaltioiden on ilmoitettava komissiolle ohjelmista ennen kunkin vuoden 15 päivää huhtikuuta. Jäsenvaltiot voivat kuitenkin ilmoittaa ainoastaan edellisen vuoden ohjelmiin mahdollisesti tehdyistä muutoksista ja mukautuksista."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä huhtikuuta 2001.

Labels: 7
3
17
19